Ο **Έντισον Εδουάρδο Μπονόμι Βαρέλα** (ισπανικά: *Edison Eduardo Bonomi Varela*) (14 Οκτωβρίου 1948 - 20 Φεβρουαρίου 2022) ήταν Ουρουγουανός πολιτικός του Κινήματος Λαϊκής Συμμετοχής. Υπηρέτησε ως Υπουργός Εργασίας και Κοινωνικής Αλληλεγγύης από το 2005 έως το 2009 και ως Υπουργός Εσωτερικών από το 2010 έως το 2020. Από τις 15 Φεβρουαρίου 2020, υπηρετούσε ως γερουσιαστής της δημοκρατίας.

Βιογραφία
---------

### Πρώτα χρόνια

Γεννημένος στο Μοντεβιδέο, ο Μπονόμι παρακολούθησε την πρωτοβάθμια εκπαίδευση στο 81ο δημόσιο σχολείο και την δευτεροβάθμια εκπαίδευση στο δημόσιο σχολείο στο Μοντεβιδέο. Το 1969 γράφτηκε στο Τμήμα Κτηνιατρικής στο Πανεπιστήμιο της Δημοκρατίας όπου κατάφερε να παρακολουθήσει μέχρι το τέταρτο έτος, καθώς το 1972 συνελήφθη επειδή ανήκε στην ομάδα Τουπαμάρος. Αποφυλακίστηκε τον Μάρτιο 1985 και έγινε πωλητής βιβλίων. Τον Μάιο 1985, ξεκίνησε να εργάζεται στην αλιευτική εταιρεία Promopes. Στις αρχές της δεκαετίας 1990 η εταιρεία μετατράπηκε σε Cooperativa Promopes και το 1997 τέθηκε σε δημόσιο πλειστηριασμό και πήγε στα χέρια του κύριου πιστωτή της, της Τράπεζας της Ανατολικής Δημοκρατίας της Ουρουγουάη.

Ο Μπονόμι έγινε μέλος των Τουπαμάρος το 1970. Συνελήφθη στις 21 Ιουλίου 1972 και μετά την αποφυλάκισή του το 1985, επέστρεψε στην πολιτική και κοινωνική καριέρα και από το 1987 έγινε μέλος της Κεντρικής Επιτροπής Τουπαμάρος. Ήταν ένας από τους συν-ιδρυτές του Κινήματος Λαϊκής Συμμετοχής.

### Πολιτική καριέρα

Τον Μάρτιο 2005, μετά την ανάληψη καθηκόντων του προέδρου Ταμπαρέ Βάσκεζ, έγινε Υπουργός Εργασίας και Κοινωνικής Αλληλεγγύης. Το 2009, παραιτήθηκε από την θέση του για να γίνει σύμβουλος του Χοσέ Μουγίκα ενόψει των γενικών εκλογών της ίδιας χρονιάς. Υπηρέτησε ως Υπουργός Εσωτερικών κατά την θητεία του Χοσέ Μουγίκα (2010-2015) και κατά την θητεία του Ταμπαρέ Βασκέζ (2015-2020).

Στις γενικές εκλογές 2019, εκλέχθηκε γερουσιαστής της δημοκρατίας για την 49η Βουλή, μια θέση την οποία ανέλαβε στις 15 Φεβρουαρίου 2020.

### Θάνατος

Ο Μπονόμι πέθανε από καρδιακή ανακοπή στις 20 Φεβρουαρίου 2022, σε ηλικία 73 ετών.

Παραπομπές
----------

1. 1 2  «Esta madrugada, falleció el exministro del interior, Eduardo Bonomi».
2. ↑  ElPais. «Uno a uno: quiénes se quedan y quiénes entran al Senado y a la Cámara de Diputados». *Diario EL PAIS Uruguay* (στα Ισπανικά). Ανακτήθηκε στις 22 Φεβρουαρίου 2022.
3. ↑  «Perfil de todos los ministros y subsecretarios de Mujica». *Montevideo Portal* (στα Ισπανικά). Ανακτήθηκε στις 22 Φεβρουαρίου 2022.
4. ↑  «Vázquez: "Este es el gabinete que trabajará durante todo el periodo"». *web.archive.org*. 13 Δεκεμβρίου 2014. Αρχειοθετήθηκε από το πρωτότυπο στις 13 Δεκεμβρίου 2014. Ανακτήθηκε στις 22 Φεβρουαρίου 2022. CS1 maint: Unfit url (link)
5. ↑  ElPais. «Asumió la nueva legislatura donde siete partidos deberán negociar». *Diario EL PAIS Uruguay* (στα Ισπανικά). Ανακτήθηκε στις 22 Φεβρουαρίου 2022.
6. ↑  «Esta madrugada, falleció el exministro del Interior, Eduardo Bonomi». *Montevideo Portal* (στα Ισπανικά). Ανακτήθηκε στις 22 Φεβρουαρίου 2022.

Εξωτερικοί σύνδεσμοι
--------------------

* Eduardo Bonomi's virtual office

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4798161938129239870001
* LCCN: no2021046645
* GND: 1252291426

 |

 |